XXXII.  Parthenonis S. Mariae Fontis Ebraldi possessiones et privilegia confirmat.   (Anno 1119, Sept. 15.) [  Gall. Christ.  nov. II, 1314, in textu.]
Author: Calixtus II
Date:  [ Aimerici ]

CALIXTUS episcopus, servus servorum Dei, dilectae filiae PETRONILLAE abbatissae monasterii S. Mariae de Fontebraudi, et iis quae post eam regulariter in eodem regimine successerint in perpetuum.

Cum per Pictaviensem parochiam pro Ecclesiae servitio transitum haberemus, venerabilis fratris nostri Guillelmi Pictaviensis episcopi suggestione ad B. Mariae de Fontebraudi monasterium declinavimus; ubi monastici ordinis disciplinam vigere per omnipotentis Dei misericordiam cognoscentes, locum ipsum cum omnibus ad eum pertinentibus, B. Petri decrevimus patrocinio confovere. Unde etiam nostris, tanquam B. Petri manibus, in honore beatissimae et gloriosissimae Dei genitricis, semperque virginis Mariae oratorium dedicavimus, altare ipsius reliquiis beatorum martyrum Felicis et Adaucti, Saturnini, et Sisinnii, et B. Caeciliae virginis, quae in nostris habebantur scriniis, condientes. Omnibus autem, cooperante Deo, solemniter celebratis, ad populum, cujus undique illuc multitudo effluxerat, verbum ex more habuimus; et devotionem ejus diligentius attendentes, ex omnipotentis Dei, et B. Petri auctoritate, cujus, licet indigni, vices in Ecclesia gerimus, universis qui ad dedicationem convenerant, a quatuor annis et supra, unum; a tribus vero et infra, dies quadraginta de suis poenitentiis relaxavimus. Idipsum et de illis statuimus, qui a jejuniorum capite, usque ad octavas Paschae per sequentes annos, quandiu in eodem loco religionis monasticae ordo viguerit, monasterium debita devotione visitare, ac de suis facultatibus curaverint adjuvare. Ea insuper immunitate praefatum coenobium ex apostolicae sedis benignitate donavimus; ut omne illud spatium quod cruces in circuitu, ex praecepto nostro dispositae comprehendunt, exterius quietum deinceps inviolatumque permaneat: quatenus quicunque hominem in eo aut occiderit, aut laeserit. vel praedam fecerit, vel grave aliquod forisfactum commiserit, donec satisfaciat, reus sacrilegii habeatur. Sequenti sane die in capitulum venientes, in pleniorii tam fratrum, quam sororum conventu, praecepta venerabilis memoriae Roberti presbyteri do Arbresello, et loci et religionis institutoris, rata censuimus, et illibata servari; illud omnimodis sancientes, ut fideles quique, qui pro animarum suarum remedio; in Dei et ecclesiae vestrae servitio, vel apud monasterium vestrum, vel in locis ad ipsum pertinentibus persistere devoverint, vel in futurum devoverint, in eodem bono perseverent proposito; et juxta dispositionem et obedientiam ipsius loci abbatissae, aut priorissarum, quae per loca ad monasterium Fontisebraudi pertinentia disponuntur, ad honorem Dei sororibus fideliter et religiose deserviant: sicut etiam a bonae memoriae praedicto Roberto presbytero de Arbresello noscitur institutum. Ad haec ut quietius ac devotius debita omnipotenti Deo servitia exsolvere valeatis, possessiones et loca monasterii vestri contra pravorum hominum nequitiam sedis apostolicae privilegio duximus munienda. Universa igitur quae vel in praesenti XIII indict. legitime possidetis, vel in futurum concessione pontificum, liberalitate principum, oblatione fidelium, vel aliis justis modis poteritis adipisci, vestro in perpetuum monasterio confirmamus. Locum videlicet Agreria ex dono Berlaii de Monsterello, Rainaldi filii Ugonis, et Fulcheii Fexardi: locum Raalai ex dono Raginaudi de Salmuntiachaico: locum Cavanaici ex dono Aimerici de Bernezaico, et Gironii filii Gaineri: locum de Gaina, ex dono Radulphi de S. Joanne, Stephani de Maixime , ac filii ejus Parciendi : locum Mongoguerii ex dono Aimerici Flocelli: locum Varentis ex dono Pagani de Nozilliaco: locum Cantalupi ex dono Fulconis junioris Andegavensis comitis: locum Sovoliae ex dono Petri de Brisiaco: locum Girundae ex dono Raginaudi de Piollant, Salomonis hominis vicecomitissae de Castello Ayraldi, et Hugonis de Vivona: locum Boisrotardi ex dono Fulconis comitis Andegavensis, et Lisiardi de Sabrolio: locum Mauthaici ex dono Aubereti de Munta Joannis: locum Lajariae et Chevrerii ex dono Guillelmi de Mirembello: locum Astrici ex dono Reemffreiae, ac filiorum ejus Petri Achardi, et Airaudi: locum Podiae ex dono Petri Senebaudi: locum Villesalem ex dono Gausfridi Gastinelli: locum Preth ex dono Cothardi et filii ejus: locum Flathaici ex dono Gauffredi de Emglis: locum Landae de Belloveerio ex dono Petri de Gasnachia, Gothelini fratris ejus, et Petri de Thoucia nepotis eorum. Locum Lagrolae, ex dono Brientii de Comiquers, et fratrum ejus: locum Landae d' Apremonte ex dono Guillelmi, et fratris ejus de Asperomonte: locum Landae de Machecol, ex dono Garsii de Raes: locum Jafras, ex dono Radulphi Maliclavi, et Isdercii: locum Dentis, ex dono Giraudii de Sostei, Arberti filii ejus, et Guillelmi de Roccaforti: locum Tucio, ex dono Fulcaudi Frenicardi, et Aimerici fratris ejus, Bernardi Cantagrel, et Aimerici fratris ejus Aimarivillani, Dalmatii de Monte Borulpho, et Aimerici de Ranconi de cujus feodo erat, ita liberum et quietum sicut in venerabilis fratris nostri Geraldi Engolismensis episcopi, tunc apostolicae sedis legati definitione, et domni praedecessoris nostri sanctae memoriae Paschalis papae II, privilegio continetur. Locum la Gasconeria, ex dono Arberti de Burno, Guillelmi de Cella, et Guillelmi de Borno: locum Arblenth ex dono Guillelmi Aimerici: locum Montazesum, ex dono Aimerici Bernardi: locum Aufoillos: locum Conoul: locum Lobilleri, ex dono Petri de Vars, et fratris ejus: locum Calumme, vel Nemoris comitis, ex dono Simonis Avisant, concedente Fulcone Andegavensi comite: locum S. Bonifacii, ex dono Petri Pictavorum episcopi et capituli monachorum S. Cypriani; locum Ajars, vel Adarci, ad montem S. Joannis, ex dono Stephani de Magnac: locum Bobun, ex dono Petri de Montifreebo, Iterii Bernardi, et Aimerici Bruni: locum Argenteriam, ex dono Milesendis de monasterio novo. Haec tria loca praedicta sunt in Lemovicensi episcopatu. In episcopatu Bituricensi locum Ursani, et locum Parthaici, et Villulae, ex dono Aalardi Guillebaudi: locum Jarzaici, ex dono Huberti de Barsella, et Saturninae matris ejus: locum Villebratae, ex dono Rainaudi de Scurels, et Rogerii Senescau: locum Letardi, ex dono Erchembaudi de Borbum: locum Montaudun, ex dono Giraudi de Corb. et Giraudi Coraus: locum Villae Osmeri, ex dono Arvei presbyteri, et Achaudi fratris ejus: locum villae Corb. ex dono Gaudefridi de Blanqueffort, Guimonsbed, et Supplicii de Concartau: locum Prunerii Sicci, ex dono Supplicii de Concartau, Agnetis comitissae de Assis, et Guimunsbeth: locum Marthauges, ex dono Radulphi Becuns, et Elisabeth uxoris ejus, et filiorum eorumdem: locum Funuernum, ex dono Agnetis comitissae Dosassis: locum Funtarcherii, ex dono Patricii de Brulleio: locum Saugosae, ex dono Joannis de Lineriis, et Hugoni de monasterio: locum Taes, ex dono Joannis de Lineriis: locum Molins, ex dono Odonis de Duis. In Turonensi locum Raleii, ex dono Pagani de Mirambello, et uxoris ejus Belutiae, et filiorum eorum: locum Calfurneii ex dono Leonii, uxoris, et filii; locum Larunciae, ex dono Ogerii Fabri, Guillelmi de Tisthai et omnium fratrum eorum: locum Columberols, ex dono Raginaudi Rufi, et Gautherii-Jesu: locum Barbae novae, ex dono Fulconis junioris Andegavensis comitis: locum Beffos, ex dono Bartholomaei filii Rahardi, et Gili de Mota: locum Vallissicardi, ex dono Audeburgis de Monsterello: locum Pissabo, ex dono Guillelmi de Rullei: haec duo praedicta loca sunt in Cenomanica patria. Locum Choseaci, ex dono Auberti de Ligerio, et multorum aliorum, concedente Fulcone comite Andegavensi: molendina, exclusam de Chinone, prata de Verrom, terram de Doe, prata et census suos, ex dono Fulconis junioris Andegav. comitis: portum de Challeii, ex dono Alonis adolescentis, et fratris ejus in Andegavensi: portum de Rest, censum, decimam, et vinagium, ex dono Gauffredi Fulcrei: locum Logias, ex dono Sanitae, et filii Roberti: locum Curleo, ex dono Hersendis, et Stephani de Monte Sorelli filii ejus: locum Chanzellas, ex dono Girorii de Chinziaco, Galeth, et Ugonis duorum fratrum, et matrum eorum, ac sororum: locum Borennas, ex dono Fulconis junioris Andegav. comitis: locum Pignoneria, et terram Arcalors, et terram Petri de Monte Seiberti: terram et census Fulqueii quos emit ecclesia Fontisebraudi, concedente Fulcone comite: terram quam Adam habebat ad Pignoneriam ab Achaia, usque ad Andegavum, ex dono ipsius Adae, per manum episcopi Raginaudi, concessione comitis et comitissae, cum charitate quam dedit Petronilla abbatissa consanguinea ejus: locum S. Carileffi ex dono Chalonis de Blazone: locum Perillera ex dono Philippi de Blazone et uxoris ejus: nemus etiam et prata quae habebat a nemore Roho usque ad Alodia: locum Segnes, ex dono Grisciae de Doe, et filii ejus: locum Escoblant, ex dono Oggerii, Martrerii, et filii ejus Deri: locum sanctae Mariae de Hospitio juxta Aurelianum, ex dono episcopi Aurelian. et capituli canonicorum S. Crucis, ac Lodoici regis Franciae: Closum Auberi, ex dono Lodoici regis Franciae: locum Alta Brueria, ex dono praedicti regis, et Bertreae novercae ejus, de cujus dote erat, et ea quae Philippus rex apud Turonem dederat ei in dote, concedente Lodoico rege et uxore ejus. Decernimus ergo ut nulli omnino hominum liceat idem coenobium temere perturbare, aut ejus possessiones auferre, vel ablatas retinere, minuere, vel temerariis vexationibus fatigare. Sed omnia integra conserventur eorum pro quorum sustentatione et gubernatione concessa sunt, usibus omnimodis profutura. Si qua igitur in futurum ecclesiastica, saecularisve, etc. Datum Turoni apud Majus Monasterium per manum Grisogoni sanctae Romanae Ecclesiae diaconi cardinalis ac bibliothecarii, XVII Kal. Octob., ind. XIII, Dom. Incarnat. anno 1119, pontificatus autem domini Calixti II papae anno primo.

Notes: ( Messemé )